CELEX: 32006R1134
Language: et
Date: 2006-07-25 00:00:00
Title: Komisjoni määrus (EÜ) nr 1134/2006,  25. juuli 2006 , millega muudetakse ja parandatakse määrust (EÜ) nr 795/2004, millega kehtestatakse nõukogu määruses (EÜ) nr 1782/2003 sätestatud ühtse otsemaksete kava üksikasjalikud rakenduseeskirjad

26.7.2006   
            
            
               ET
            
            
               Euroopa Liidu Teataja
            
            
               L 203/4
            
         
      KOMISJONI MÄÄRUS (EÜ) nr 1134/2006,
   25. juuli 2006,
   millega muudetakse ja parandatakse määrust (EÜ) nr 795/2004, millega kehtestatakse nõukogu määruses (EÜ) nr 1782/2003 sätestatud ühtse otsemaksete kava üksikasjalikud rakenduseeskirjad
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eriti selle artikli 145 punkti d ja artiklit 155,
   ning arvestades järgmist:
   
               (1)
            
            
               Komisjoni 21. aprilli 2004. aasta määrusega (EÜ) nr 795/2004, millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) sätestatud ühtse otsemaksete kava üksikasjalikud rakenduseeskirjad, (2) on kehtestatud ühtse otsemaksete kava rakenduseeskirjad alates 2005. aastast.
            
         
               (2)
            
            
               Määruse (EÜ) nr 795/2004 I lisas määratakse kindlaks kuupäev, millest alates võib ajutiselt lubada järelkultuuride kasvatamist piirkondades, kus teraviljad koristatakse ilmastikust sõltuvalt tavaliselt varem, nagu on viidatud määruse (EÜ) nr 1782/2003 artikli 51 punktis b. Hispaania ja Prantsusmaa palvel peaks kõnealuse kuupäeva nende liikmesriikide jaoks kindlaks määrama.
            
         
               (3)
            
            
               Uute lõigete lisamisel määruse (EÜ) nr 795/2004 artiklisse 48a tehti viga. Komisjoni määrusesse (EÜ) nr 1701/2005 (3) ja komisjoni määrusesse (EÜ) nr 2183/2005 (4) lisati mõlemasse lõige 10. Selguse huvides tuleks asendada õigesti nummerdatud lõigetega need lõiked, mille nummerdamisel tehti viga ning mis võivad segadust tekitada.
            
         
               (4)
            
            
               Viga tehti samuti määrusesse (EÜ) nr 2183/2005 lisatud eespool nimetatud lõike 10 sõnastuses, millega lubati Maltal ja Sloveenial anda 2006. aastal toetust oliivisaludele. Nimetatud lõikega ette nähtud ülemmäärad ei ole asjakohased, kuna need peavad vastama summadele, mis oleks tulnud arvutada otsemaksete eesmärgil. Need ülemmäärad peavad nende liikmesriikide puhul vastama oliiviõlikomponendile, mis 2006. aasta kohta on esitatud määruse (EÜ) nr 1782/2003 VIIIa lisas. Seetõttu tuleks eespool nimetatud sätteid vastavalt parandada.
            
         
               (5)
            
            
               Seetõttu tuleks määrust (EÜ) nr 795/2004 vastavalt muuta ja parandada.
            
         
               (6)
            
            
               Käesolevas määruses sätestatud meetmed on kooskõlas otsetoetuste korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 795/2004 I lisa asendatakse käesoleva määruse lisaga.
   Artikkel 2
   Määrusega (EÜ) nr 2183/2005 lisatud lõige 10 ja määruse (EÜ) nr 795/2004 artikli 48a lõige 11 asendatakse järgmisega:
   
      “11.   Malta ja Sloveenia võivad 2006. aastal anda toetust maksimaalselt viies määruse (EÜ) nr 1782/2003 artikli 110i lõikes 2 määratletud oliivisalude ala kategoorias geograafilise informatsiooni süsteemis registreeritud oliivisaluhektari kohta ja kindlaksmääratud ülemmäära ulatuses vastavalt 0,047 miljonit eurot ja 0,120 miljonit eurot.
      12.   Sloveenia suhtes kohaldatakse jätkuvalt nõukogu määruse (EMÜ) nr 1696/71 (5) artikleid 12 ja 13 ning nõukogu määrust (EÜ) nr 1098/98 (6) seoses 2006. aasta saagiga ja kuni 31. detsembrini 2006.
   
   Artikkel 3
   Käesolev määrus jõustub Euroopa Liidu Teatajas avaldamise päeval.
   Artiklit 2 kohaldatakse alates 1. jaanuarist 2006.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. juuli 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 270, 21.10.2003, lk 1. Määrust on viimati muudetud määrusega (EÜ) nr 319/2006 (ELT L 58, 28.2.2006, lk 32).
   
      (2)  ELT L 141, 30.4.2004, lk 1. Määrust on viimati muudetud määrusega (EÜ) nr 658/2006 (ELT L 116, 29.4.2006, lk 14).
   
      (3)  ELT L 273, 19.10.2005, lk 6.
   
      (4)  ELT L 347, 30.12.2005, lk 56.
   
      (5)  EÜT L 175, 4.8.1971, lk 1.
   
      (6)  EÜT L 157, 30.5.1998, lk 7.”
   
      LISA
      
         
            “I LISA
            
                        Liikmesriik
                     
                     
                        Kuupäev
                     
                  
                        Belgia
                     
                     
                        15. juuli
                     
                  
                        Taani
                     
                     
                        15. juuli
                     
                  
                        Saksamaa
                     
                     
                        15. juuli
                     
                  
                        Lõuna-Kreeka (Peloponnesos, Ioonia saared, Lääne-Kreeka, Atika, Lõuna-Egeus ja Kreeta)
                     
                     
                        20. juuni
                     
                  
                        Kesk- ja Põhja-Kreeka (Ida-Makedoonia ja Traakia, Kesk-Makedoonia, Lääne-Makedoonia, Ípeiros, Tessaalia, Kreeka mandriosa (Sterea) ja Põhja-Egeus)
                     
                     
                        10. juuli
                     
                  
                        Hispaania
                     
                     
                        1. juuli
                     
                  
                        Prantsusmaa: Akvitaania, Lõuna-Püreneed
                     
                     
                        1. juuli
                     
                  
                        Prantsusmaa: Alsace, Auvergne, Burgundia, Bretagne, Centre, Champagne-Ardenne, Korsika, Franche-Comté, Île-de-France, Languedoc-Roussillon, Limousin, Lorraine, Nord-Pas-de-Calais, Alam-Normandia, Ülem-Normandia, Pays de Loire, Picardie, Poitou-Charentes, Provence-Alpes-Côte d’Azur ja Rhône-Alpes
                     
                     
                        15. juuli
                     
                  
                        Itaalia
                     
                     
                        11. juuni
                     
                  
                        Austria
                     
                     
                        30. juuni
                     
                  
                        Portugal
                     
                     
                        1. märts”